“เฮียฮ้อ” ควัก 6 ลบ. เก็บหุ้น RS เข้าพอร์ต ดันถือเฉียด 24% ตอกย้ำความเชื่อมั่นนลท.
“เฮียฮ้อ” ควักเงินกว่า 6 ลบ. เก็บหุ้น RS เข้าพอร์ตเพิ่ม 4 แสนหุ้น หนุนถือ 23.78% ของสิทธิออกเสียงทั้งหมดของกิจการ ตอกย้ำความเชื่อมั่นนลท.
“เฮียฮ้อ” ควักเงินกว่า 6 ลบ. เก็บหุ้น RS เข้าพอร์ตเพิ่ม 4 แสนหุ้น หนุนถือ 23.78% ของสิทธิออกเสียงทั้งหมดของกิจการ ตอกย้ำความเชื่อมั่นนลท.
15 มิ.ย. 2565

นายสุรชัย เชษฐโชติศักดิ์ หรือ เฮียฮ้อ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS ได้ซื้อหุ้นอาร์เอสเข้าพอร์ตเพิ่มจำนวน 400,000 หุ้น คิดเป็นสัดส่วน 0.04% ในราคาหุ้นละ 15.20 บาท คิดเป็นมูลค่าซื้อขาย 6.08 ล้านบาท ทำให้ปัจจุบัน “เฮียฮ้อ” ถือหุ้นอาร์เอสอยู่ 231,250,000 หุ้น คิดเป็นสัดส่วน 23.78% ของสิทธิออกเสียงทั้งหมดของกิจการ
สำหรับการซื้อหุ้นอาร์เอสในครั้งนี้ เป็นการสร้างความเชื่อมั่นในการเติบโตของบริษัท ภายใต้โมเดลธุรกิจ Entertainmerce ที่จะนำพาทุกธุรกิจในเครืออาร์เอส กรุ๊ป เติบโตก้าวกระโดดในทุกมิติ ทั้งคอมเมิร์ซและเอ็นเตอร์เทนเมนต์ นอกจากนี้ ยังเป็นการตอกย้ำความเชื่อมั่นต่อแผนงานรวมถึงความสามารถในการทำกำไรของบริษัทฯ ที่มูลค่าพื้นฐานน่าจะมีมูลค่าที่สูงกว่าราคาตลาดในปัจจุบันที่ปรับลดลงจากภาวะตลาดหุ้นที่ผันผวน